# NAVODILA PONUDNIKOM ZA IZDELAVO PONUDBE

1. **Predmet razpisa**

Predmet je zbiranje ponudb za prodajo odkup 20.000 m3 dizelskega goriva, last Zavoda Republike Slovenije za blagovne rezerve, uskladiščenih v trošarinskem skladišču pri podjetju Oiltanking GmbH & Co. KG, Koreastraße 7, 20457 Hamburg, na lokaciji Oiltanking GmbH & Co. KG, Blumensand 38, 21107 Hamburg, Zvezna Republika Nemčija.

1. **Zahteve po vsebini in obliki ponudbe**

Za popolnost in pravilnost ponudbe mora ponudnik predložiti naslednjo ponudbeno dokumentacijo:

* + izpolnjeno prilogo 3 s podatki o ponudniku
  + izpolnjeno ponudbo,
  + izjavo o sprejemanju in izpolnjevanju pogojev iz razpisne dokumentacije, na zadnji strani podpisano in opremljeno z žigom.

Ponudba mora biti pripravljena v slovenskem ali angleškem jeziku. Kot ponudnik lahko nastopi vsak gospodarski subjekt, ki je registriran za dejavnost, ki je predmet javnega naročila.

1. **Oddaja ponudb**

Ponudbe morajo biti oddane v obliki zip. dokumenta *do 5.12.2024 do 12:00 ure* in sicer po elektronski pošti [sord@dbr.si](mailto:sord@dbr.si).

Javnega odpiranja ponudb ne bo.

1. **Dodatna pojasnila**

Dodatna pojasnila o vsebini razpisne dokumentacije sme ponudnik zahtevati pisno na kontaktne elektronske naslove, ki so navedeni v povabilu k oddaji ponudbe.

Skrajni rok, do katerega ponudnik lahko zahteva dodatna pojasnila v zvezi z razpisno dokumentacijo, je tri (3) dni pred rokom za oddajo ponudb.

Kontaktna oseba bo na vsa vprašanja, ki jih bo dobila v roku iz prejšnjega odstavka, odgovorila najkasneje dva (2) dneva pred iztekom roka za oddajo ponudb.

1. **Spremembe in dopolnitve razpisne dokumentacije**

Naročnik lahko v roku, določenem za oddajo ponudb, spremeni in dopolni razpisno dokumentacijo. Vse spremembe in dopolnitve razpisne dokumentacije bo naročnik objavil na svoji spletni strani. Naročnik bo po potrebi podaljšal rok za oddajo ponudb in v tem primeru se pravice in obveznosti naročnika ter ponudnikov vežejo na nove roke, ki posledično izhajajo iz podaljšanega roka za oddajo ponudb.

1. **Popravki in umik ponudbe**

Ponudnik sme umakniti ponudbo, jo dopolniti ali zamenjati do poteka roka za oddajo ponudb. Morebitne popravke napak, spremembe ali dopolnitve v ponudbi mora ponudnik opremiti z žigom in podpisom svoje pooblaščene osebe. V primeru, da bo ponudnik poslal več ponudb, bo obveljala zadnja prejeta ponudba.

Po poteku roka za oddajo ponudb ponudnik ne more več spremeniti oddane ponudbe, je dopolniti ali nadomestiti z novo.

1. **Pogoji za ugotavljanje sposobnosti**

Ponudnik mora za sodelovanje v tem postopku izpolnjevati osnovno sposobnost ponudnika in sposobnost za opravljanje poklicne dejavnosti, ki sta opredeljeni v izjavi o sprejemanju in izpolnjevanju pogojev iz razpisne dokumentacije (Priloga 7), kar ponudnik potrjuje s svojim podpisom priloge.

1. **Finančna zavarovanja:**

a/ Finančno zavarovanje za odkupljeno blago

glej Prilogo 5 - Osnutek pogodbe o prodaji blaga.

1. **Merilo za izbiro ponudbe:**

Pri izbiri najugodnejšega kandidata je edino merilo za izbiro najvišja ponudbena cena v EUR/l brez nadomestila za varnostne zaloge, veljavne v ZRN in brez davka na dodano vrednost in drugih dajatev, ki se ceni prištejejo naknadno.

Cena mora vsebovati vse stroške, povezane z izvršitvijo tega naročila.

Cena, po kateri ponudnik odkupi blago, last naročnika, mora odražati tržne razmere.

1. **Način izračuna prodajne cene:**

Prodajna cena se izračuna skladno s Prilogo 4 – Ponudba.

1. **Način izračuna vrednosti za garancijo za plačilo blaga in/ali predračuna:**

Vrednost blaga za izdajo zavarovanja za plačilo blaga in predračuna se izračuna skladno s Prilogo 5 – Osnutek pogodbe o prodaji blaga.

1. **Posebni pogoji oziroma zahteve naročnika**
   * ***prodaja je možna samo pod režimom odloga plačila trošarine z izdajo trošarinskega dokumenta;***
   * ***blago je kakovosti skladno s standardom EN 590 zimske kakovosti;***
   * ponudniki lahko v roku do oddaje ponudb ob vnaprejšnjem dogovoru s skladiščnikom odvzamejo vzorce blaga iz rezervoarjev in izvedejo analizo na lastne stroške;
   * izbrani ponudniki so dolžni posredovati naročniku in skladiščniku vse potrebne podatke za pravilno izpolnitev trošarinskih dokumentov najmanj 4 delovne dni pred dvigom blaga;
   * besedila garancij in drugih finančnih zavarovanj, ki jih priloži ponudnik, ne smejo bistveno odstopati od besedila priloženih vzorcev, ki so priloženi v razpisni dokumentaciji;
   * plačilo celotne kupnine v roku, ki je določen v osnutku pogodbe, je bistvena sestavina predmetnega pravnega posla.
2. **Skladišče:**

Skladiščnik: Oiltanking GmbH & Co. KG, Koreastraße 7, 20457 Hamburg, Zvezna Republika Nemčija

Lokacija: Oiltanking GmbH & Co. KG, Blumensand 38, 21107 Hamburg, Zvezna Republika Nemčija

Kontaktna oseba:

Frithjof Langelotz

Tel.: +49 40 37 00 47 466

Fax: +49 40 37 00 47 415

Mobil: +49 151 140 487 33

e-mail: [frithjof.langelotz@oiltanking-deutschland.de](mailto:frithjof.langelotz@oiltanking-deutschland.de)

Naročnik prosi ponudnike, da pred oddajo ponudbe s skladiščnikom - podjetjem Oiltanking uskladijo tehnične lastnosti ter dinamiko prevzema blaga.

1. **Sklenitev pogodbe**

Ponudnik mora pogodbo podpisati najkasneje v roku, ki ga določi naročnik.

1. **Končne določbe**

Naročnik si pridržuje pravico, da ne glede na izpolnjevanje razpisnih pogojev ne sklene pogodbe o prodaji.

Ne glede na izid postopka ponudnik ni upravičen do povrnitve stroškov v zvezi s pripravo ponudbe.